# Las abogadas

Las abogadas (euskaraz, Emakumezko abokatuak) La 1 telebistak Espainian emandako telesaila da, 2024koa, drama historiko bat. RTVEk eta MOD Produccionesek ekoitzi zuten, eta Paula Usero, Elisabet Casanovas, Irene Escolar eta Almudena Pascual ditu protagonista. Patricia Ferreirak sortu zuen telesaila eta bultzatu zuen ekoizpena, baina 2023ko abenduaren 27an hil zen garuneko tumore baten ondorioz, eta haren azken lana eta hil osteko lana da telesaila.

## Ekoizpena

2019an Movistar Plusek iragarri zuen telesaila prestatzen ari zela, Abogadas izenekoa, Lola González Ruiz abokatuaren bizitzaren inguruan; didoia idatziko zutela Patricia Ferreirak eta Marta Sánchezek, eta ekoizpena egingo zuela MOD Producciones ekoiztetxeak.​ Baina 2022an jakinarazi zen Movistar+ proiektutik irten zela, La línea invisible telesailarekin izandako polemiken ondoren, auzi politiko gehiago ez zutelako ukitu nahi. ETAren hastapenak izan ziren La línea invisible-ren gaia, Txabi Etxebarrietaren heriotza barne.
2023ko urtarrilean RTVEk iragarri zuen bere gain hartu zuela proiektua aurrera ateratzea, Flores de hierro izenarekin (gero berriro aldati zitzaion izena), eta printzipioz Ferreira izango zela zuzendaria.​
Ekoizpena aurrera zihoala, Patricia Ferreira gaixotasunez hil zen 2023ko abenduan. 2024ko irailaren 4an estreinatu zuten FesTVal jaialdian. Telebistan 2024ko irailaren 25etik aurrera eman zuten, sei ataletan.

## Aktoreak

Aktoreak, eta bakoitzak gorpuztutako rola:

### Nagusiak

* Paula Usero: Lola González Ruiz
* Irene Escolar: Manuela Carmena
* Almudena Pascual: Paquita Sauquillo
* Elisabet Casanovas: Cristina Almeida
* Manuel Canchal: Javier Sauquillo

### Gainerakoak

* Álvaro Rico: Enrique Ruano .
* María de Nati: Soledad "Sole".
* Jorge Usón: Celedonio Silva.
* Carlos de Austria: Uribe fiskala.
* Mariano Llorente: Manuel Almeida.
* Arantxa Aranguren: María Luisa Suárez.
* Karlos Aurrekoetxea: Carmelo.
* Ignacio Mateos: Pedro Patiño.
* Font García: Joaquín Navarro Fernández.
* Julián Valcárcel: José María Gil-Robles.
* Alberto Jiménez: Joaquín Ruiz-Giménez.
* Fernando Albizu: Zambrano epailea.
* Jordi Millán: Luís Javier Benavides "Luisja".
* Ángel Solo: Marcelino Camacho.
* Fran Cantos: Manolo López .
* Blanca Parés: Dolores Sancho .
* Pepe Ocio: Raul Sotovento izeneko pertsonaia gorpuzten, baina garraioetako sindikatu bertikaleko ordezkari gisa agertzen delarik, alias bat da hori Francisco Albadalejo hilketetan inplikatutako ultra-eskuindarrarena.

## Sinopsia

Oharra: Atal honek istorio osoa edo amaiera argitzen du.
Benetako gertaeretan oinarritzen da, benetako pertsonaien biografietan. 1969ko Madrilen abiatzen da, eta amaiera da, funtsean, 1977ko Atochako sarraskia; zeinaren flash-forwardak ere ikusten diren lehen ataletan.
Protagonistak dira emakumezko abokatu batzuk: Cristina Almeida, Manuela Carmena, Paca Sauquillo eta bereziki Lola González, zeinaren ibilbidea ezagutuko dugun Zuzenbide Fakultatean ikasten dagoen unetik. Pertsonaia tragikoa izan zen Lola González: Poliziak Enrique Ruano bere mutil-laguna atxilotu zuen, eta haien zaintzapean hil zen. Gero beste abokatu bat ezagutu zuen (Javier Sauquillo, Pacaren anaia), eta harekin ezkondu: Javier izan zen Atochako atentatuko hiletako bat, eta Lola larri zauritu zuten.

## Erreferentziak

* Artikulu hau, osorik edo zatiren batean, gaztelaniazko wikipediako «Las abogadas» artikulutik itzulia izan da, 2024-11-07 data duen 163455951 bertsioa oinarritzat hartuta. Sartze-datarik ez duten erreferentziak, edo 2024-11-07 baino lehenago datatuak, jatorrizko artikulutik ekarri dira itzulpenarekin batera.
* ↑ Belinchón, Gregorio. (2023-12-27). «Muere la directora y guionista Patricia Ferreira a los 65 años» El País.
* ↑ (Gaztelaniaz) «Movistar Plus+ también descartó una serie sobre la matanza de los abogados de Atocha» El Español 2022-04-27 (Noiz kontsultatua: 2024-11-21).
* ↑ (Gaztelaniaz) Méndez, Marcos. (2023-01-24). «TVE convertirá en serie la matanza de los abogados de Atocha, con protagonismo de Carmena y Cristina Almeida» Vertele (Noiz kontsultatua: 2024-11-21).
* ↑ «‘Las abogadas’, serie creada por Patricia Ferreira y proyecto de CIMA IMPULSA, se estrena en el FesTVal» CIMA Mujeres Cineastas 2024-08-28.
* ↑ Burrueco Marín, Alejandro. (2024-09-12). «La 1 estrenará 'Las abogadas' el miércoles 18 de septiembre, enfrentándose a 'López y Leal contra el canal'» Formula TV.
* ↑ Prieto, Beatriz. (2024-09-19). «'Las abogadas' se estrena en La 1 el miércoles 25 de septiembre, tras su cambio por el debut 'Valle salvaje'» Formula TV.
* ↑ «‘Las abogadas’, la serie sobre los comienzos de Manuela Carmena y Cristina Almeida en la Transición, se estrena el 18 de septiembre» Cine con Ñ 2024-09-12.

## Kanpo estekak

* Datuak: Q124023772